AFRIKAANSE OPSOMMING: Die Wes-Kaapse Regering van Suid-Afrika het die konsep van die groen ekonomie geïdentifiseer as ’n werktuig om die provinsie se ekonomie te omskep in een wat meer volhoubaar is van ’n ekonomiese, sosiale, en omgewings perspektief af. Stelseldinamika modellering was gebruik om ’n beter begrip te ontwikkel van die moontlike voordele en impakte wat verskillende groen ekonomie beleide en beleggings in die elektrisiteits-sektor van die Wes-Kaap kan bewerkstellig. Die resultate van die modellering stel voor dat die voortsetting van die huidige beginsels en beleid sal lei tot ’n groter gaping tussen die aanvraag en die verskaffing van elektriese krag, ’n groter koolstofvoetspoor van die elektrisiteits-sektor, en geen groei in die werkverskaffing van die sektor nie. Daar word verwag dat strategiese groen ekonomie beleggings ’n positiewe impak sal bewerkstellig in menigte aanwysers.